ବ୍ୟକ୍ତିଗତ, ଜନ ସାଧାରଣ, ସମାଜ, ଓ ନିଜସ୍ଵ ତଥା ଗୋଷ୍ଠୀ ଅନୁଷ୍ଠାନମାନଙ୍କର ସମୁଚିତ ପ୍ରଚେଷ୍ଟାଦ୍ଵାରା ଦୀର୍ଘ ଜୀବନ, ରୋଗ ପ୍ରତିରୋଧ ଓ ସ୍ଵାସ୍ଥ୍ୟ ଉନ୍ନତି ସାଧନକୁ ଜନ ସ୍ଵାସ୍ଥ୍ୟ କହନ୍ତି । ଜନ ସଂଖ୍ୟା ସ୍ଵାସ୍ଥ୍ୟ ବିଶ୍ଳେଷଣରୁ ସ୍ଵାସ୍ଥ୍ୟ ସମସ୍ୟା ଥିଲେ ଏହା ବିରୁଦ୍ଧରେ କର୍ମାନୁସ୍ଠାନ କରାଯାଏ। ଏହି ସମସ୍ୟା ଅଳ୍ପ କେତେଜଣ ଲୋକଙ୍କୁ ନେଇ ହୋଇପାରେ ବା ଅନେକ ଦେଶମାନଙ୍କୁ ନେଇ ହୋଇପାରେ । ଡବ୍ଲ୍ୟୁ.ଏଚ୍.ଓ. ଅନୁସାରେ ସ୍ଵାସ୍ଥ୍ୟ ସଂଜ୍ଞା : କେବଳ ରୋଗ ବା ଅକର୍ମଣ୍ୟତା ନ ଥାଇ ସମ୍ପୁର୍ଣ୍ଣ ଶାରୀରିକ, ମାନସିକ ଓ ସାମାଜିକ ସୁସ୍ଥ ଅବସ୍ଥାକୁ ସ୍ଵାସ୍ଥ୍ୟ କହନ୍ତି । ରୋଗ ଅନୁଶୀଳନ, ଜୈବ ପରିସଂଖ୍ୟାନ ଓ ସ୍ଵାସ୍ଥ୍ୟ ସେବା ସଂସ୍ଥା ଭଳି ଅନୁଷ୍ଠାନ ଗୁଡ଼ିକର ପାରସ୍ପରିକ ପ୍ରଚେଷ୍ଟାଦ୍ୱାରା ଏହା ସମ୍ଭବ ହୁଏ । ପରିବେଶ ସ୍ୱାସ୍ଥ୍ୟ, ଗୋଷ୍ଠି ସ୍ୱାସ୍ଥ୍ୟ, ବ୍ୟବ‌ହାରିକ ସ୍ୱାସ୍ଥ୍ୟ, ଅର୍ଥନୈତିକ ସ୍ୱାସ୍ଥ୍ୟ, ଜନ ସାଧାରଣ ପଲିସି, ବିମା ଔଷଧ ଓ ବୃତ୍ତି ସ୍ଵାସ୍ଥ୍ୟ ଇତ୍ୟାଦି ଜନ ସ୍ଵାସ୍ଥ୍ୟର ଉପବିଭାଗ ।